VS000732
Datum: 1994-02-25T01:00:00.000+01:00
datum_sodbe_i_stopnje: 1996-10-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 4950000 SIT
opombe: II Ips 407/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Po poklicu grafičar.

## Škodni dogodek

Prometna nesreča.

## Poškodba

Močnejši zvin vratnega dela hrbtenice po nihajni poškodbi, popoškodbena prizadetost vratnih korenin C VIII, obojestransko, še posebej desna in diskoligamentarna nestabilnost med IV. in V. vratnim vretencem.

## Telesne bolečine

1500000 SIT 7 dni močnejše trajne, 5 dni močnejše občasne, dva meseca srednje močne trajne, tri mesece lažje stalne bolečine z občasnimi remisijami srednje močnih bolečin in šest mesecev lažje občasne. Pod določenimi pogoji obremenitve vratne hrbtenice se občasne fizične bolečine pojavljajo še sedaj. Poškodbo je spremljal glavobol, ki je v začetku mesec dni bil intenziven in trajen, nadaljnja dva meseca pa zmeren, občasen. Lažji, redkejši glavobol se pojavlja še sedaj.

#### Hospitalizacija

Dvakratna hospitalizacija.

#### Ambulantno zdravljenje

Številni kontrolni pregledi. V bolniškem staležu je bil štiri mesece.

#### Rehabilitacija

Večkratna fizikalna terapija.

#### Nevšečnosti med zdravljenjem

Šesttedenska stalna nošnja Schanzove ovratnice, občasno pa 4 mesece, več rentgenskih slikanj in dodatne komplicirane specialistične preiskave.

## Strah

450000 SIT Tožnik je utrpel intenziven primarni strah v času same nesreče in sekundarni strah za izid zdravljenja, ki je v prvem obdobju trajal 3 mesece, ter ponoven sekundarni 6 mesecev trajajoči strah (do katerega je prišlo zaradi nadaljujočih se telesnih bolečin po končanem primarnem zdravljenju in dodatnih dolgotrajnejših in kompliciranih specialističnih preiskav).

## Zmanjšanje življenjske aktivnosti

3000000 SIT Pri tožniku je prišlo do trajnega zmanjšanja življenjskih aktivnosti, ki se kaže v srednje močni omejeni gibljivosti vratne hrbtenice, obremenilni bolečnosti in oslabelosti moči desnice ter kroničnem draženju živčevja obeh rok, posebno desnice. Te objektivne posledice so pri tožniku konkretizirane in individualizirane z ugotovitvami, da je oviran pri vseh delih, kjer mora dalj časa držati vrat v prisilni drži, da ne zmore težjih fizičnih del, kjer je potrebno dvigovanje in prenašanje težjih bremen in tudi ne del, kjer je potreben močan stisk ali oprijem predmetov z desnico. Prav iz tega razloga je bil imenovan za invalida III. kategorije in premeščen na lažje delovno mesto. Tožnik je bil v času škodnega dogodka star 25 let in je opravljal delo grafičarja. Opustiti je moral rekreativne športne aktivnosti, s katerimi se je do takrat ukvarjal (do takrat se je ukvarjal s košarko in nogometom), pa tudi nekatere družabne aktivnosti, kot so plesi in izleti. Izvedenec je zmanjšanje njegovih življenjskih aktivnosti ocenil s 30%.

---

ZOR člen 200, 203